Grinkiškis

Grinkiškis – miestelis Radviliškio rajono savivaldybėje, prie kelio , 10 km į pietvakarius nuo Baisogalos, 27 km į pietus nuo Radviliškio. Seniūnijos ir seniūnaitijos centras. Miestelio plano struktūra radialinė, centre yra keturkampė aikštė. Stovi dvibokštė mūrinė Grinkiškio Švč. Mergelės Marijos Apsilankymo bažnyčia (pastatyta 1885 m., 1944 m. sudegė, 1947 m. atstatyta), Grinkiškio dvaras, yra Grinkiškio krašto išnykusių kaimų parkas, Grinkiškio kapinėse stovi du vertingi XIX a. pabaigos dievdirbio Vinco Svirskio kryžiai. Veikia biblioteka, paštas (LT-82034).

miniatiūra|left|Ūkis
miniatiūra|left|Pagrindinė gatvė
miniatiūra|left|Takas į Grinkiškio krašto išnykusių kaimų parką

 Etimologija 

Grinkiškis yra dvarininkinis vietovardis, kilęs nuo dvarininko Gregoriaus Griškio pavardės. Anksčiau miestelis buvo minimas ir kaip Grinkiškės.

 Geografija 

Miestelis įsikūręs Grinkiškio kalvagūbryje, 105–125 m virš jūros lygio. Pro miestelį teka Šušvė, stūkso Grinkiškio akmuo „su dubeniu“. Į pietus nuo miestelio telkšo Grinkiškio, Noručių ir Vaitiekūnų tvenkiniai.

 Istorija 

Grinkiškis minimas XV a., Grinkiškio dvaras ir miestelis apie 1554 m. Iki 1597 m. pastatyta bažnyčia, perstatyta po 1763 m. Grinkiškis pažymėtas 1613 m. LDK žemėlapyje. 1804–1864 m. veikė parapinė, nuo 1867 m. valdinė pradžios mokykla, nuo 1939 m. dviaukštė mūrinė, nuo 1930 iki 1941 m. veikė Žiemos žemės ūkio mokykla,Laima Petrauskienė. Grinkiškio žemės ūkio mokyklos istorija. Kn.: Grinkiškio kraštas. Radviliškio rajono Savivaldybės viešoji biblioteka. 2011, p. 629-642. ISBN 978-609-8034-09-7. nuo 1943 m. progimnazija, nuo 1946 m. gimnazija, nuo 1949 m. vidurinė mokykla, nuo 1999 m. Grinkiškio Jono Poderio vidurinė mokykla.

Draudžiamąją lietuvių spaudą Grinkiškio apylinkėse platino knygnešys S. Malinauskas. 1885 m. įkurta vaistinė, 1893 m. ambulatorija. XIX–XX a. sandūroje Grinkiškis buvo Kauno apskrities miestelis ir dvaras, buvęs Krakių valsčiuje.

XX a. 3–4 dešimtmetyje veikė medicinos punktas, elektros stotis, pieninė. 1938 m. per Šušvę pastatytas gelžbetoninis Grinkiškio tiltas.

1941 m. vokiečių okupacinės valdžios nurodymu sušaudyta apie 200 gyventojų, daugiausia žydų. Grinkiškis labai nukentėjo per II pasaulinį karą. 1944 m. gruodžio 15 d. jį buvo užėmę Lietuvos partizanai. 1950–1995 m. buvo tarybinio ūkio centrinė gyvenvietė.

1999 m. patvirtintas Grinkiškio herbas.

|}

 Gyventojai 

 Žymūs žmonės 

Grinkiškyje gimė:
 Polikarpas Girštautas (1827–1877), kartografas, chirurgas
 Vladas Juodeika (1900–1977), ekonomistas, spaudos darbuotojas
 Aloyzas Každailis (g. 1943 m.), istorikas, muziejininkas
 Birutė Teodora Visokavičienė (g. 1946 m.), ekonomistė
 Valentinas Baltrūnas (g. 1947 m.), geologas
 Lewis Zeleznick (1870–1933), JAV kino prodiuseris

 Šaltiniai 

 Nuorodos 

 Grinkiškio žemėlapiai